钦定古今图书集成/理学汇编/学行典/第003卷 > 周子通书 > 《圣学》
## 钦定古今图书集成/理学汇编/学行典/第003卷 > 周子通书 > 《圣学》

“圣可学乎？”曰：“可。”曰：“有要乎？”曰：“有。”请闻焉。曰：“一为要。一
者无欲也。无欲则静虚动直。静虚则明，明则通；动直
则公，公则溥。明通公溥，庶矣乎！”

〈注〉学者能深玩而力行之，则有以知“无极之真”，“两仪四象之本”，皆不外乎此心，而日用间自无别用力处矣。